Սատանան կրում է Պրադա 2

**«Սատանան կրում է Պրադա 2»** (), ամերիկյան կատակերգական դրամա, որի ռեժիսորը Դեյվիդ Ֆրանկելն է, իսկ սցենարի հեղինակը՝ Ալին Բրոշ Մաքքենան։ Այն հիմնված է Լորեն Վայսբերգերի 2013 թվականի *«Վրեժը կրում է Պրադա. Սատանան վերադառնում է»* վեպի վրա։ Ֆիլմը *[[Սատանան կրում է Պրադա|«Սատանան կրում է Պրադա»]]* (2006) ֆիլմի շարունակությունն է։ Մերիլ Սթրիփը, Անն Հեթուեյը, Էմիլի Բլանտը, Սթենլի Տուչին, Թրեյսի Թոմսը և Թիբոր Ֆելդմանը կրկնում են նախորդ ֆիլմի իրենց դերերը։ *«Սատանան կրում է Պրադա 2»-ը* Միացյալ Նահանգներում նախատեսված է թողարկել 20th Century Studios-ի կողմից՝ 2026 թվականի մայիսի 1-ին։

## Դերասանական կազմ
* Մերիլ Սթրիփ` Միրանդա Փրիսլի
* Անն Հեթուեյ՝ Անդրեա «Էնդի» Սաքս
* Էմիլի Բլանտ՝ Էմիլի Չարլթոն
* Սթենլի Տուչի՝ Նայջել Քիփլինգ
* Թրեյսի Թոմս` Լիլի
* Թիբոր Ֆելդման` Իրվ Ռավից
* Քենեթ Բրանա` Միրանդայի ամուսին
* Սիմոնե Էշլի
* Ջասթին Թերու` Էմիլիի ամուսինy
* Լյուսի Լյու
* Պատրիկ Բրամմալ
* Քալեբ Հիրոն
* Հելեն Ջ. Շեն
* Պոլին Շալամե
* Բի Ջեյ Նովակ
* Քոնրադ Ռիկամորա
* Ռեյչել Բլում
* Սիդնի Սուինի
* Դոնատելլա Վերսաչե
* Լեդի Գագա

## Արտադրություն
### Զարգացում
2013 թվականին Լորեն Վայսբերգերը գրել և հրատարակել է *«Վրեժը կրում է Պրադա. Սատանան վերադառնում է»* վեպը՝ իր 2003 թվականի *«Սատանան կրում է Պրադա»* վեպի շարունակությունը, որը 2006 թվականին էկրանավորվել է որպես ֆիլմ։ Գլխավոր դերակատարներ Մերիլ Սթրիփը և Էն Հեթուեյը չեն ցանկացել նկարահանվել շարունակությունում, ըստ լուրերի՝ Սթրիփն ասել է, որ հետաքրքրված չէ, իսկ Հեթուեյը նշել է, որ կցանկանար նույն մարդկանց հետ աշխատել «բոլորովին այլ բանի» վրա:

2024 թվականի հուլիսին հաղորդվել է, որ Walt Disney Studios-ը՝ 20th Century Studios-ի մայր ձեռնարկությունը, հետաքրքրված է շարունակության մշակմամբ։ Այդ ամիս սկսվել են բանակցությունները, որոնց արդյունքում Ալին Բրոշ Մաքքենան վերադարձել է սցենարը գրելու համար, իսկ Սթրիփը, Հեթուեյը, Էմիլի Բլանտը և Սթենլի Տուչին կրկին որոշել են խաղալ առաջին ֆիլմի իրենց դերերը։

### Քասթինգ և նկարահանումներ
Գլխավոր նկարահանումները սկսվել են 2025 թվականի հունիսի 30-ին, Դեյվիդ Ֆրանկելը կրկին ռեժիսոր է դարձել, իսկ դերասանական կազմին միացել է Քեննեթ Բրանան։ Հուլիսին հայտարարվել է, որ Թրեյսի Թոմսը և Թիբոր Ֆելդմանը կրկին մարմնավորում են իրենց դերերը, իսկ դերասանական կազմին նոր են միացել Սիմոնա Էշլին, Լյուսի Լյուն, Ջասթին Թերուն, Բի Ջեյ Նովակը, Պոլին Շալամեն, Ռեյչել Բլումը և Պատրիկ Բրամմալը։ Սթրիփը, Հեթուեյը և Տուչին նկատվել են Նյու Յորքում նկարահանումների ժամանակ հուլիսի 21-ի շաբաթվա ընթացքում։ Բլանտն առաջին անգամ նկատվել է մեկ շաբաթ անց։ Բրամելը և Հեթուեյը նկատվել են օգոստոսի 5-ին միասին՝ մի տեսարանում նկարահանվելիս։ Սիդնի Սուինիին նկատել են Բլանտի հետ նկարահանման հրապարակում օգոստոսի 7-ին։ Նյուարկում օդանավակայանի կարևոր տեսարան է նկարահանվել 2025 թվականի սեպտեմբերի 10-ին։ Տուչին և Սթրիփը նկարահանվել են Dolce & Gabbana-ի Միլանի նորաձևության շաբաթվա ցուցադրության ժամանակ սեպտեմբերի 27-ին։ Նկարահանումները տեղի են ունեցել Իտալիայի Միլան քաղաքում հոկտեմբերի 6-ից 18-ը։ Հոկտեմբերին Դոնատելլա Վերսաչեն նկատվել է նկարահանման հրապարակում՝ էպիզոդիկ դերակատարման ժամանակ, մինչդեռ հայտարարվել է, որ Լեդի Գագան նույնպես դերակատարում է ունենալու ֆիլմում, Սիմոնե Էշլին ավարտել է իր տեսարանների նկարահանումները 2025 թվականի հոկտեմբերի 17-ին։ Նկարահանումները պաշտոնապես ավարտվել են 2025 թվականի հոկտեմբերի 20-ին։ 2025 թվականի նոյեմբերին Քալեբ Հիրոնը, Հելեն Ջ. Շենը, Քոնրադ Ռիկամորան և Քալում Հարփերը նույնպես հայտարարել են դերասանական կազմի ընտրության մասին։

## Թողարկում
*«Սատանան կրում է Պրադա 2»-ի* թողարկումը Միացյալ Նահանգներում նախատեսված է 2026 թվականի մայիսի 1-ին։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրքերի էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում